નવી દિલ્હીઃ રાજ્યસભામાં મનમોહન સિંહ અને કોંગ્રેસ પર પીએમ મોદીએ રેનકોટ વાળા નિવેદન પર કોંગ્રેસ ભડકી ઉઠી છે. રાજ્યસભામાં ગુરૂવારે પણ કોંગ્રેસે આ મુદ્દો ઉઠાવ્યો છે. સાથે જ પીએમ મોદીને માંફી માંગવાનો અનુરોધ કર્યો છે. આ મામલે સદદનમાં ખૂબ જ હોબાળો થયો છે. હોબાળા વચ્ચે રાજ્યસભાની કાર્યવાહી સ્થગિત કરવામાં આવી છે. કોંગ્રેસના સભ્ય આનંદ શર્માએ ઇન્દિરા ગાંધી અંગે પીએમના ભાષણમાં આપવામાં આવેલી માહિતી અંગે નિરાશા વ્યક્ત કરી છે. સાથે તેને શરમજનક પણ ગણાવી છે. કોંગ્રેસે પીએમ મોદીને તેમના નિવેદન માટે માંફી માંગવા જણાવ્યું છે. લોકસભામાં AIADMKના સભ્યોએ પણ હોબાળો કર્યો છે.